Tarybos direktyva
1981 m. birželio 24 d.
iš dalies keičianti Direktyvas 64/432/EEB, 64/433/EEB, 71/118/EEB, 72/461/EEB, 72/462/EEB, 77/96/EEB, 77/99/EEB, 77/391/EEB, 80/215/EEB, 80/217/EEB ir 80/1095/EEB dėl Veterinarijos nuolatinio komiteto taikomos tvarkos
(81/476/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Sprendimu 68/361/EEB [3] įkurtas Veterinarijos nuolatinis komitetas savo nuomonę pateikia laikydamasis tvarkos, galiojančios iki 1981 m. birželio 21 d.;
kadangi pirmą kartą klausimas buvo perduotas svarstyti komitetui 1972 m. gruodžio 22 d.; kadangi praėjo pakankamai laiko, kad būtų galima priimti galutinį sprendimą dėl minėtos tvarkos; kadangi dėl to šios tvarkos galiojimo laiko daugiau nereikėtų riboti;
kadangi patirtis, įgyta taikant šią tvarką, rodo, jog iš esmės ji yra veiksmingas sprendimų, dėl kurių ji ir buvo pirmiausia parengta, greito priėmimo būdas;
kadangi, be to, po Graikijos įstojimo taip pat būtina patikslinti būtinąją daugumą Komitete sudarančių balsų skaičių iki šiol dar nesuderintuose aktuose, priimtuose po to, kai buvo patvirtintas 1979 m. Stojimo aktas,
PRIĖMĖ ŠIĄ DIREKTYVĄ:
1 straipsnis
Panaikinamos šios nuostatos:
- Direktyvos 64/432/EEB [4] 14 straipsnis,
- Direktyvos 64/433/EEB [5] 9 straipsnio b punktas,
- Direktyvos 71/118/EEB [6] 13 straipsnis,
- Direktyvos 72/461/EEB [7] 10 straipsnis,
- Direktyvos 72/462/EEB [8] 31 straipsnis,
- Direktyvos 77/96/EEB [9] 10 straipsnis,
- Direktyvos 77/99/EEB [10] 21 straipsnis,
- Direktyvos 77/391/EEB [11] 12 straipsnis,
- Direktyvos 80/215/EEB [12] 9 straipsnis,
- Direktyvos 80/217/EEB [13] 17 straipsnis,
- Direktyvos 80/1095/EEB [14] 10 straipsnis.
2 straipsnis
Direktyvos 80/215/EEB 8 straipsnio 3 dalyje, Direktyvos 80/217/EEB 16 straipsnio 3 dalyje ir Direktyvos 80/1095/EEB 9 straipsnio 3 dalyje nuoroda į skaičių "41" keičiama į "45".
3 straipsnis
Iki 1987 m. liepos 1 d. Taryba, remdamasi Komisijos pranešimu apie Veterinarijos nuolatinio komiteto veiklą ir prireikus kartu pateiktais pasiūlymais, iš naujo nagrinėja minėto Komiteto taikomą tvarką.
4 straipsnis
Ši direktyva skirta valstybėms narėms.
Priimta Liuksemburge, 1981 m. birželio 24 d.